CELEX: 32012D0822
Language: lt
Date: 1355875200000
Title: 2012/822/ES, Euratomas: 2012 m. gruodžio 19 d. Komisijos įgyvendinimo sprendimas, kuriuo iš dalies keičiamas Sprendimas 90/179/Euratomas, EEB, kuriuo Vokietijos Federacinei Respublikai leidžiama naudoti ankstesnių nei priešpaskutinių metų statistiką ir neatsižvelgti į tam tikrų kategorijų sandorius arba naudoti tam tikrus apytikrius apskaičiavimus PVM nuosavų išteklių bazei apskaičiuoti (pranešta dokumentu Nr. C(2012) 9569)

21.12.2012   
            
            
               LT
            
            
               Europos Sąjungos oficialusis leidinys
            
            
               L 352/65
            
         KOMISIJOS ĮGYVENDINIMO SPRENDIMAS
   2012 m. gruodžio 19 d.
   kuriuo iš dalies keičiamas Sprendimas 90/179/Euratomas, EEB, kuriuo Vokietijos Federacinei Respublikai leidžiama naudoti ankstesnių nei priešpaskutinių metų statistiką ir neatsižvelgti į tam tikrų kategorijų sandorius arba naudoti tam tikrus apytikrius apskaičiavimus PVM nuosavų išteklių bazei apskaičiuoti
   (pranešta dokumentu Nr. C(2012) 9569)
   (Tekstas autentiškas tik vokiečių kalba)
   (2012/822/ES, Euratomas)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 13 straipsnį,
   kadangi:
   
               (1)
            
            
               pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (2) 370 straipsnį valstybės narės, kurios 1978 m. sausio 1 d. apmokestino X priedo A dalyje išvardytus sandorius, tuos sandorius gali ir toliau apmokestinti; į šiuos sandorius būtina atsižvelgti nustatant PVM išteklių bazę;
            
         
               (2)
            
            
               pagal Direktyvos 2006/112/EB 371 straipsnį valstybės narės, kurios 1978 m. sausio 1 d. neapmokestino X priedo B dalyje išvardintų sandorių, tų sandorių gali ir toliau neapmokestinti laikydamosi tą dieną atitinkamoje valstybėje narėje taikytų sąlygų; į šiuos sandorius būtina atsižvelgti nustatant PVM išteklių bazę;
            
         
               (3)
            
            
               valstybėms narėms suteikta galimybė neapmokestinti sandorių, nurodytų Šeštosios Tarybos direktyvos 77/388/EEB (3) F priedo 13 punkte, nuo 1991 m. sausio 1 d. yra panaikinta pagal Tarybos direktyvos 89/465/EEB (4) 1 straipsnio 2a punktą; todėl su tuo susijusio Komisijos suteikto leidimo, taikomo PVM nuosavų išteklių bazei nustatyti, taip pat reikėtų nebetaikyti;
            
         
               (4)
            
            
               Vokietijos atžvilgiu Komisija, vadovaudamasi Reglamentu (EEB, Euratomas) Nr. 1553/89, priėmė Sprendimą 90/179/Euratomas, EEB (5), kuriuo Vokietijai leidžiama nuo 1989 m. sausio 1 d. naudoti ankstesnių nei paskutinių metų statistiką ir neatsižvelgti į tam tikrų kategorijų sandorius arba naudoti tam tikrus apytikrius apskaičiavimus PVM nuosavų išteklių bazei apskaičiuoti;
            
         
               (5)
            
            
               Komisija paragino Vokietiją patikrinti, ar šių leidimų, suteiktų Vokietijai nenurodant konkretaus laikotarpio, vis dar reikia, ir patvirtinti tai Komisijai; Vokietija patvirtino, kad leidimas neatsižvelgti į sandorius, nurodytus Šeštosios direktyvos F priedo 13 punkte, ir leidimas naudoti apytikrius apskaičiavimus sandoriams, nurodytiems Direktyvos 2006/112/EB X priedo B dalies 3 punkte, nebereikalingi; todėl su tuo susijusių Komisijos suteiktų leidimų, taikomų PVM nuosavų išteklių bazei nustatyti, reikėtų nebetaikyti;
            
         
               (6)
            
            
               siekiant Sąjungos taisyklių aiškumo ir skaidrumo, nebeaktualios arba nebegaliojančios nuostatos turėtų būti panaikintos;
            
         
               (7)
            
            
               šiame sprendime numatytos priemonės atitinka Nuosavų išteklių patariamojo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Sprendimo 90/179/Euratomas, EEB 2 straipsnio 3 punktas yra išbraukiamas.
   2.   Sprendimo 90/179/Euratomas, EEB 3 straipsnio 3 punktas yra išbraukiamas.
   2 straipsnis
   Šis sprendimas skirtas Vokietijos Federacinei Respublikai.
   
      Priimta Briuselyje 2012 m. gruodžio 19 d.
      
         
            Komisijos vardu
         
         Janusz LEWANDOWSKI
         
            Komisijos narys
         
      
   
   
      (1)  OL L 155, 1989 6 7, p. 9.
   
      (2)  OL L 347, 2006 12 11, p. 1.
   
      (3)  OL L 145, 1977 6 13, p. 1.
   
      (4)  OL L 226, 1989 8 3, p. 21.
   
      (5)  OL L 99, 1990 4 19, p. 22.